b'\n_START_ARTICLE_\nDomini freq\xc3\xbcencial\n_START_PARAGRAPH_\nEl domini freq\xc3\xbcencial descriu l\'an\xc3\xa0lisi de funcions matem\xc3\xa0tiques o senyals respecte a la seva freq\xc3\xbc\xc3\xa8ncia. Es pot descompondre en diversos factors for\xc3\xa7a \xc3\xbatils per a diferents camps d\'enginyeria: banda de freq\xc3\xbc\xc3\xa8ncies (les que abracen la pertorbaci\xc3\xb3), la continu\xc3\xaftat o no de l\'espectre i la densitat espectral d\'una determinada banda. En l\'electr\xc3\xb2nica, l\'enginyeria de sistemes i l\'estad\xc3\xadstica, el domini freq\xc3\xbcencial \xc3\xa9s un terme usat per descriure el domini per a l\'an\xc3\xa0lisi de la funci\xc3\xb3 matem\xc3\xa0tica o senyals en funci\xc3\xb3 de la freq\xc3\xbc\xc3\xa8ncia en lloc del temps. L\'\xc3\xbas dels termes "domini freq\xc3\xbcencial" i "domini temporal" van sorgir en l\'enginyeria de la comunicaci\xc3\xb3 en la d\xc3\xa8cada del 1950 i a principis del 1960, el mot "domini freq\xc3\xbcencial va apar\xc3\xa8ixer el 1953._NEWLINE_Un gr\xc3\xa0fic del domini temporal mostra l\'evoluci\xc3\xb3 d\'un senyal en el temps, mentre que un gr\xc3\xa0fic freq\xc3\xbcencial mostra les components del senyal segons la freq\xc3\xbc\xc3\xa8ncia en la qual oscil\xc2\xb7len dins d\'un rang determinat. Una representaci\xc3\xb3 freq\xc3\xbcencial inclou tamb\xc3\xa9 la informaci\xc3\xb3 sobre el despla\xc3\xa7ament de fase, que ha de ser aplicat a cada freq\xc3\xbc\xc3\xa8ncia per poder recombinar les components freq\xc3\xbcencials i poder recuperar de nou el senyal original. _NEWLINE_Una funci\xc3\xb3 o senyal es pot convertir entre domini temporal i freq\xc3\xbcencial amb un parell d\'operadors matem\xc3\xa0tics anomenats transformacions. Un exemple \xc3\xa9s la transformada de Fourier, que descompon una funci\xc3\xb3 en la suma d\'un nombre (potencialment infinit) de components freq\xc3\xbcencials d\'ones sinuso\xc3\xafdals. L\xe2\x80\x99"espectre" dels components \xc3\xa9s la representaci\xc3\xb3 en domini freq\xc3\xbcencial del senyal. La transformada inversa de Fourier converteix la funci\xc3\xb3 de domini freq\xc3\xbcencial a domini temporal._NEWLINE_El domini freq\xc3\xbcencial est\xc3\xa0 relacionat amb les s\xc3\xa8ries de Fourier, les quals permeten descompondre un senyal peri\xc3\xb2dic en un nombre finit o infinit de freq\xc3\xbc\xc3\xa8ncies._NEWLINE_El domini freq\xc3\xbcencial, en cas de senyals no peri\xc3\xb2dics, est\xc3\xa0 directament relacionat amb la Transformada de Fourier.\n_START_SECTION_\nMagnitud i fase\n_START_PARAGRAPH_\nUsant la transformada de Laplace, Z-, o transformades de Fourier, l\'espectre de freq\xc3\xbc\xc3\xa8ncies \xc3\xa9s complex i descriu la magnitud i la fase d\'un senyal o de la resposta d\'un sistema, en funci\xc3\xb3 de la freq\xc3\xbc\xc3\xa8ncia. En moltes aplicacions, la informaci\xc3\xb3 de fase no \xc3\xa9s important. Descartant aquesta informaci\xc3\xb3 de la fase es pot simplificar la informaci\xc3\xb3 per la representaci\xc3\xb3 en el domini de freq\xc3\xbc\xc3\xa8ncia per generar un espectre de freq\xc3\xbc\xc3\xa8ncies o la densitat espectral. Un analitzador d\'espectre \xc3\xa9s un dispositiu que mostra l\'espectre._NEWLINE_La densitat espectral de pot\xc3\xa8ncia \xc3\xa9s una descripci\xc3\xb3 de la freq\xc3\xbc\xc3\xa8ncia de domini que es pot aplicar a una \xc3\xa0mplia classe de senyals que no s\xc3\xb3n ni peri\xc3\xb2dics ni quadrats integrables; per tenir la pot\xc3\xa8ncia de la densitat espectral d\'un senyal nom\xc3\xa9s es necessita saber el resultat de sortida d\'un ampli sentit d\'un proc\xc3\xa9s estacionari aleatori.\n_START_SECTION_\nDomini freq\xc3\xbcencial discret\n_START_PARAGRAPH_\nLa transformada de Fourier d\'un senyal peri\xc3\xb2dic nom\xc3\xa9s t\xc3\xa9 energia a una freq\xc3\xbc\xc3\xa8ncia base i els seus harmonics. Una altra manera de dir-ho ser\xc3\xada que un senyal peri\xc3\xb2dic pot ser analitzat fent servir un domini freq\xc3\xbcencial discret. _NEWLINE_Un senyal discret en el temps d\xc3\xb3na lloc a un espectre de freq\xc3\xbc\xc3\xa8ncia peri\xc3\xb2dica. Combinant ambd\xc3\xb3s, si comencem amb un senyal temporal que tant discret com peri\xc3\xb2dic, obtenim un espectre de freq\xc3\xbc\xc3\xa8ncia que \xc3\xa9s ambdues coses. \xc3\x89s el context habitual per a la Transformada de Fourier, citada anteriorment.'